tomron87/hebrew-wikipedia-sentences-corpus huggingface dataset:
הקבוצה הודחה בסיבוב השני של הפלייאוף על ידי קליבלנד קאבלירס.
בסיום העונה הודיעה הנהלת הקבוצה כי היא מפטרת את ת'יבודו עקב חילוקי דעות מקצועיים.
טום ריילי הוא שחקן קולנוע, טלוויזיה ותיאטרון אנגלי.
טום ריילי נולד במיידסטון, קנט, שבאנגליה.
ריילי השתתף בתיאטרון ודרמה בעיר הולדתו מאז גיל ארבע, ובילה את שנות בית הספר בכתיבה ובבימוי מחזות.
הוא למד ספרות אנגלית ודרמה באוניברסיטת ברמינגהאם.
הוא סיים את לימודיו בשנת 2002 בהצטיינות במחלקה ראשונה.
לאחר לימודיו הקים חברת תיאטרון קטנה, לפני שהחליט ללכת ללמוד בבית הספר לדרמה.
ריילי למד בקורס משחק מקצועי באקדמיה למוזיקה ולאמנויות הדרמה של לונדון (LAMDA), וסיים את לימודיו בשנת 2005.
במאי 2016 התארס לשחקנית האמריקאית־יהודייה ליזי קפלן.
הם נפגשו בינואר 2015 כשקפלן הצטלמה לסרט האשליה 2 בלונדון.
טום פטר שטארקה הוא כדורגלן עבר גרמני ששיחק בעמדת השוער.
שטארקה שיחק במועדוני הנוער של שטאל פרייטאל ודינמו דרזדן.
לאחר מכן, השתייך שטארקה לבאייר לברקוזן בין השנים 1999-2006, אך שיחק בעיקר בקבוצת המילואים, והושאל להמבורג לתקופות קצרות.
בשנת 2006 עבר לפאדרבורן 07 ותפס בה מקום של קבע בהרכב, ובהמשך גם בדיסבורג ובהופנהיים, בהן היה שחקן הרכב קבוע.
בשנת 2012 עבר לבאיירן מינכן ומתפקד בעיקר כשוער מחליף, וממעט לשחק.
הופעתו הראשונה במדי באיירן מינכן בבונדסליגה התרחשה במרץ 2013, נגד הופנהיים, קבוצתו לשעבר.
בהופעה אחרת שלו, הדף שטארקה פנדל של טימי סימונס עם ראשו במשחק מול נירנברג.
בשלהי עונת 2016/17 קיבל שטארקה את המקום בהרכב באיירן מינכן, לאחר פציעותיהם של שני השוערים הבכירים מנואל נוייר וסוון אולרייך.
במשחק הליגה של באיירן מינכן מול דרמשטאדט 98 הציג שטארקה יכולת טובה כששמר על שער נקי והדף פנדל מרגליו של חמיט אלטינטופ.
לאחר מכן ערך שתי הופעות נוספות, כאשר האחרונה בהן הייתה בניצחון 4-1 על פרייבורג במחזור האחרון של העונה.
שטארקה פרש מכדורגל בתום עונה זו, על אף שהוצע לו על ידי באיירן מינכן להאריך את החוזה בשנה נוספת.
לשטארקה 13 תארים במדי באיירן מינכן, על אף שעמד בשער הקבוצה עשר פעמים בלבד בכל המפעלים בחמש עונותיו בקבוצה.
בספטמבר 2017, מספר חודשים לאחר פרישתו של שטארקה, נפצע השוער הראשי של באיירן מינכן מנואל נוייר, והושבת לתקופה של מספר חודשים.
עקב מצוקת השוערים שנוצרה בגין פציעתו של נוייר, שטארקה נענה להצעה של באיירן מינכן לחזור מפרישתו ולהצטרף לקבוצה כשוער שני בהייררכיה לאחר סוון אולרייך.
שטארקה עמד בשער בעונה זו פעמיים, וזכה עם הקבוצה באליפות.
שטארקה השתייך לסגל של נבחרת גרמניה עד גיל 21 וצבר 12 הופעות, אך מעולם לא השתייך לסגל הנבחרת הבוגרת.
תומאס אלן סמית' "טום" רוזנטל הוא קומיקאי, סטנדאפיסט ושחקן בריטי ממוצא יהודי.
הוא בנו של ג'ים רוזנטל , שדרן ספורט בטלוויזיה.
נודע בעיקר בזכות תפקידיו בתור מרקוס גאלו בסדרה הקומית "Plebs" ובתור ג'וני גודמן בסיטקום "סעודת שישי".
רוזנטל נולד בהאמרסמית' שבלונדון, אנגליה, הממלכה המאוחדת.
הוא בנם של כריסטין "כריסי" (לבית סמית') מפיקת תוכנית החדשות "Newsnight" של BBC, בעברה ושל ג'ים רוזנטל שדרן ופרשן ספורט בטלוויזיה האנגלית-בריטית.
סבא רבא שלו מצד אביו היה הרופא והסופר היהודי יליד-גרמניה אוסקר לוי.
משפחתו מצד אביו של רוזנטל היא יהודית.
ב-2011 סיפר רוזנטל ש"קוראים לי קומיקאי יהודי, וזה לגמרי בסדר מבחינתי, למרות שלא דאגתי ליידע על הרקע היהודי שלי באף אחת משתי הופעותיי בשנה האחרונה.
למדתי הרבה על התרבות והיא נותנה לי גאווה רבה בזכות כך.".
ב-2011 לוהק רוזנטל לתפקיד ראשי בסיטקום "סעודת שישי" של ערוץ 4 הבריטי, בו גילם את ג'ונתן "ג'וני" גודמן לצדו של סיימון בירד שהופיע בתפקיד אחיו אדם.
רוזנטל הוא אוהד "שרוף" של מועדון הכדורגל האנגלי ארסנל, ואף השתתף בפודקסט בשם "Footballistically Arsenal" יחד עם בויד הילטון, ג'ק וייטהול ודן בולדווין.
ב-2013 שיחק בתפקיד מרקוס גאלו, אחד התפקידים הראשיים בסיטקום של ITV2 בשם "Plebs".
בספטמבר 2014 שודרה העונה השנייה של הסדרה.
אביו של רוזנטל, ג'ים, השתתף בסדרה בהופעת קמע בתפקיד פרשן של "מרוץ מרכבות".
עוד הופיע רוזנטל בתפקיד סם רות' בדרמה "Breathless" של ITV.
ב-2014 יצר רוזנטל פיילוט למיני-סדרה קומית "Flat TV" עבור BBC iPlayer - בה גם כיכב לצדו של נאז אוסמנאולו .
ב-2015 שיחק בתפקיד גארי ת'ורפ בעונה השנייה של הסדרה "ברודצ'רץ'" של רשת ITV.
רוזנטל היה במערכת יחסים עם מגישת הטלוויזיה והרדיו, ויק הופ משנת 2013 עד 2017. בספטמבר 2024 הוא הודיע שהוא מצפה לתינוק הראשון שלו עם בת זוגו גבריאל סקיי.
רוזנטל אמר על שורשיו היהודיים ב-2011, "קוראים לי קומיקאי יהודי ואני לגמרי בסדר עם זה, אבל אני לא באמת יכול להודיע לאף אחת מההופעות שעשיתי השנה עם רקע יהודי.
אבל למדתי הרבה על התרבות וזה נתן לי גאווה גדולה לעשות זאת".
רוזנטל נשאל אם הוא אוטיסט, ואמר "ברור שיש לי די הרבה תכונות התנהגותיות שיש לאנשים שמאובחנים כאוטיסטים".
הוא גם הסביר שחבריו מאמינים שהוא אוטיסט.
בזמן שהשתתפה בתוכנית BBC One, Pilgrimage, הדוגמנית כריסטין מקגינס, שהיא אם לשלושה ילדים אוטיסטים והיא אוטיסטית בעצמה, שוחחה עם רוזנטל, שהיא מאמינה שגם לו יש את אותו מצב.
שנהסרטתַפְקִידהערות2013Scar Tissueמייק האנט2014Benny & Joleneטומי2016ברידג'ט ג'ונס בייביג'וש2016Elderflowerפליקססרט קצר2018Under The Weatherאדוארד סירוס (קול)סרט קצר; גם סופר2020Settlersאיאןסרט קצר2023מבצע פורצ'ן: תרגיל מלחמהטרנט
טומאס "טום" פטר רוגיץ' (בסרבית: Томас "Том" Петар Рогић, נולד ב-16 בדצמבר 1992) הוא כדורגלן עבר אוסטרלי ששיחק בעמדת קשר התקפי.
ב-2 בינואר 2012 חתם רוגיץ' בסנטרל קוסט מארינס מליגת העל האוסטרלית.
בקבוצה הבקיע חמישה שערים ב-27 משחקים.
בינואר 2013 חתם רוגיץ' בסלטיק אלופת סקוטלנד.
ב-9 בפברואר ערך את הופעתו הבכורה בקבוצה בניצחון 1–3 על אינברנס בו נבחר לשחקן המצטיין.
בעונתו הראשונה בקבוצה ערך שמונה הופעות.
בעונת 2013/14 שותף רק בשלושה משחקים בליגה בקבוצה וב-14 בינואר 2014 הושאל למלבורן ויקטורי האוסטרלית.
ב-26 בינואר ערך את הופעתו הבכורה בקבוצה בהפסד 0–5 לסידני.
בעונת 2015/2016 נהפך לשחקן הרכב בסלטיק וכבש 10 שערים ב-30 משחקים בליגה.
ב-12 בספטמבר 2022 חתם רוגיץ' בוסט ברומיץ' אלביון לעונה אחת.
תומאס אלן "טום" שילדס הוא שחיין אמריקאי, אלוף אולימפי (ריו דה ז'ניירו 2016) ואלוף עולם (קאזאן 2015) במשחה שליחים 4x100 מטר מעורב ואלוף ארצות הברית שיאן ארצות הברית הנוכחי (2016) במשחי הפרפר (50 מטר, 100 מטר, 100 יארד ו-200 מטר) בבריכת 25 מטר.
שילדס נולד בפנמה סיטי, פלורידה.
בגיל שנתיים עבר עם משפחתו להנטינגטון ביץ' בקליפורניה.
הוא החל לשחות בגיל 8. הוא למד באוניברסיטת קליפורניה בברקלי.
באוניברסידאה שנערכה בשנג'ן, סין באוגוסט 2011 זכה שילדס, ב-3 מדליות, 1 זהב ו-2 כסף.
מדליית זהב, במשחה שליחים 4x200 מטר חופשי, לאחר ששחה בשלב המוקדמות ומדליות כסף, במשחה ל-100 מטר פרפר ובמשחה שליחים 4x100 מטר מעורב, לאחר ששחה בשלב המוקדמות.
במבחנים האמריקאים לאולימפיאדת לונדון (2012) סיים שילדס במקום רביעי במשחה ל-100 מטר פרפר ובמקום תשיעי במשחה ל-200 מטר פרפר ולא נכלל במשלחת האמריקאית למשחקים.
באליפות העולם בשחייה (בריכת 25 מטר) שנערכה באיסטנבול שבטורקיה בדצמבר 2012 זכה שילדס ב-3 מדליות, אחת מכל סוג.
מדליית זהב, במשחה שליחים 4x100 מטר מעורב ביחד עם מאט גריוורס, קווין קורדס וראיין לוכטה בתוצאה של 3:21.03 דקות.
מדליית כסף, במשחה ל-100 מטר פרפר בתוצאה של 49.54 שניות, אחרי צ'אד לה קלו מדרום אפריקה שקבע שיא אליפות חדש של 48.82 שניות ולפני חברו לנבחרת ראיין לוכטה (49.59 שניות).
מדליית ארד, במשחה ל-50 מטר פרפר בשיא לאומי חדש של 22.46 שניות, אחרי ניקולס סנטוס מברזיל שקבע שיא אליפות חדש של 22.22 שניות וצ'אד לה קלו (22.26 שניות).
באליפות ארצות הברית שנערכה בשנת 2014 זכה שילדס בשתי מדליות זהב, במחשה ל-100 מטר פרפר ובמשחה ל-200 מטר פרפר.
באליפות העולם (בריכת 25 מטר) שנערכה בדוחה, קטר בדצמבר 2014 זכה ב-5 מדליות, 3 כסף ו-2 ארד.
מדליות כסף במשחה ל-100 מטר פרפר בתוצאה של 48.99 שניות, במשחה שליחים 4x50 מטר חופשי ובמשחה שליחים 4x100 מטר מעורב.
מדליות ארד, במשחה שליחים 4x100 מטר חופשי ובמשחה שליחים 4x50 מטר מעורב.
נוסף לכך, הוא סיים במקום רביעי במשחה ל-200 מטר פרפר בתוצאה של 1:50.68 דקות ובמקום חמישי במשחה ל-50 מטר פרפר בתוצאה של 22.57 שניות.
באליפות העולם שנערכה בקאזאן, רוסיה בשנת 2015 זכה שילדס במדליית זהב במשחה לשליחים 4x100 מטר מעורב ביחד עם ראיין מרפי, קווין קורדס ונייתן אדריאן בתוצאה של 3:29.93 דקות, לפני אוסטרליה (3:30.08 דקות) וצרפת (3:30.50 דקות).
כשחיין שלישי הוא שחה ב"זינוק שליחים" תוצאה של 50.59 שניות.
נוסף לכך, הוא סיים במקום רביעי במשחה ל-100 מטר פרפר בתוצאה של 51.06 שניות, בשלב חצי הגמר הוא קבע את התוצאה המהירה בשלב זה (51.03 שניות) ובמקום שמיני במשחה ל-200 מטר פרפר בתוצאה של 1:56.17 דקות, בשלב חצי הגמר הוא קבע תוצאה של 1:55.75 דקות.
במבחנים האמריקאים לאולימפיאדת ריו דה ז'ניירו (2016) שנערכו באומהה, נברסקה בסוף יוני ובתחילת יולי 2016 סיים שילדס פעמיים במקום שני, במשחה ל-100 מטר פרפר בתוצאה של 51.20 שניות, אחרי מייקל פלפס (51.00 שניות) ובמשחה ל-200 מטר פרפר בתוצאה של 1:55.81 דקות, שוב אחרי פלפס (1:54.84 דקות) ונכלל במשלחת האמריקאית למשחקים.
במשחקים עצמם הוא זכה במדליית זהב, לאחר ששחה בשלב המוקדמות במשחה שליחים 4x100 מטר מעורב.
נוסף לכך, הוא סיים במקום שביעי במשחה ל-100 מטר פרפר בתוצאה של 51.73 שניות ובמקום 20 במשחה ל-200 מטר פרפר בתוצאה של 1:56.93 דקות.
באליפות העולם (בריכת 25 מטר) שנערכה בוינדזור, אונטריו, קנדה בדצמבר 2016 זכה שילדס ב-7 מדליות, 1 זהב, 5 כסף ו-1 ארד.
מדליית זהב, במשחה שליחים 4x50 מטר מעורב משולב (2 שחייניות ו-2 שחיינים) בשיא אליפות חדש של 1:37.22 דקות.
בסוף דצמבר 2019 סיפר שילד באינסטרגם ששנה קודם לכן הוא ניסה להתאבד בתלייה ולולא אשתו שחזרה לביתם באופן מקרי מהנסיעה המתוכננת שלה הוא לא היה בין החיים.
טומאזו פרנצ'סקו, נסיך קריניאנו (באיטלקית: Tommaso Francesco di Savoia; 21 בדצמבר 1596 – 22 בינואר 1656) היה מצביא איטלקי ומייסד בית סבויה-קריניאנו, והוא אביהם הקדמון של מלכי איטליה.
טומאזו פרנצ'סקו נולד ב-21 בדצמבר 1596 בטורינו, לקרלו אמנואלה הראשון, דוכס סבויה ולקתרינה מיקאלה, נסיכת ספרד, בתו של פליפה השני, מלך ספרד ואשתו אליזבת דה ולואה, נסיכת צרפת.
בשנת 1620 העניק לו אביו את נסיכות קריניאנו, אולם בשל סמיכותה לטורינו, לא הייתה זו נחלה עם שלטון של ממש והכנסה מכובדת, אלא תואר כבוד בלבד.
ב-14 באפריל 1625 התחתן טומאזו פרנצ'סקו בפריז עם מארי דה בורבון, רוזנת סואסון, בתם של שארל דה בורבון, רוזן סואסון ואן דה מונטפייה, ואחותו של לואי, רוזן סואסון שנהרג בשנת 1641 במהלך מרד נגד הקרדינל רישלייה.
לאחר נישואיהם התגורר בני הזוג בפריז, בעקבות מעמדה של מארי כבת דודתו של לואי השלושה עשר, מלך צרפת.
בשנת 1643 קיבל אחיינה של אשתו את נסיכות נשאטל, ובכך נמנע מטומאזו פרנצ'סקו אפשרות לשלטון ממשי יותר מהתואר הריק שהיה בידיו.
כבר בשנת 1630 לחם טומאזו פרנצ'סקו כמפקד צבא פיימונטה במלחמת הירושה של מנטובה, ולאחר מותו של אביו פנו טומאזו פרנצ'סקו ואחיו מאוריציו, נסיך סבויה לכרות ברית עם ספרד, ובעקבות כך הוחרמו נכסיהם על ידי אחיו ויטוריו אמדאו הראשון, דוכס סבויה.
הספרדים גם הם לא בטחו בו, מפני קשריו המשפחתיים עם צרפת, וטומאזו פרנצ'סקו נאלץ לשלוח את אשתו ובניו כבני ערובה למדריד.
לאחר ניצחונה של ממלכת ספרד בקרב נורדלינגן, הייתה ידם של הקתולים על העליונה במלחמת שלושים השנים, והספרדים תכננו להשתלט על הנסיכויות הגרמניות הפרוטסטנטיות, ובעקבות כך נכנסה ממלכת צרפת ללחימה ופתחה במלחמה עם ספרד.
טומאזו פרנצ'סקו מונה למפקד הצבא הספרדי בארצות השפלה הספרדיות, אולם ב-20 במאי 1635 הובס צבאו בקרב לה אבין דרומית לאואי בתחומי בישופות לייז', וכ-5,000 חיילים נהרגו או נפצעו, 1,500 נשבו, והשאר התפזרו לכל רוח.
טומאזו פרנצ'סקו נסוג עם שרידי צבאו לנאמור, ולאחר מכן לבריסל, שם נפגש עם קרל הרביעי, דוכס לורן אשר נמלט מפני הצבא הצרפתי.
בשנת 1636 השתתף טומאזו פרנצ'סקו בפלישת הצבא הספרדי לצרפת, שהייתה מוצלחת מאוד בתחילתה ואף היה נראה כי הם מסוגלים לכבוש את פריז, אולם הקרדינל-אינפנטה פרננדו מאוסטריה החליט לבלום את הצבא, מפני שחשש שהמשך ההתקדמות מסוכנת מדי.
בשנת 1637 תיווך טומאזו פרנצ'סקו בין פליפה הרביעי, מלך ספרד לגיסו לואי, רוזן סואסון, אולם הברית החזיקה מעמד חודש בלבד.
בשנת 1638 צעד טומאזו פרנצ'סקו עם צבאו, והצליח להביס את כוחותיו של ז'אק-נומפר דה קומון, דוכס דה לה פורס ולהסיר את המצור מעל סן-אומר.
בשנת 1637 מת אחיו ויטוריו אמדאו הראשון, דוכס סבויה, ובנו פרנצ'סקו ג'אצינטו, דוכס סבויה עלה במקומו לשלטון, ולאחר מותו בשנת 1638 עלה אחיו קרלו אמנואלה השני, דוכס סבויה לשלטון, אולם מכיוון שהיו קטינים שלטה אמם כריסטין מארי מצרפת אשר תמכה בצרפתים.
בשנת 1639 פנה טומאזו פרנצ'סקו לספרדים, וביקש מהם תמיכה נגד גיסתו, ובשנת 1640 כבש את טורינו, אולם הצרפתים המשיכו לשלוט במצודה, ובעקבות כך החל מצור על העיר.
בשנת 1642 כרת טומאזו פרנצ'סקו הסכם שלום עם הצרפתים, ובעקבות כך עבר להילחם לצידם.
בשנים 1642–1643 פיקד טומאזו פרנצ'סקו על כוחות פיימונטה שנלחמו לצד הצרפתים נגד הספרדים, תחת פיקודו של אנרי השני ד'אורליאן, דוכס דה לונגוויל, בעיקר לאורך הגבול בין פיימונטה למילאנו.
כאשר חזר דה לונגוויל לביתו, מונה טומאזו פרנצ'סקו למפקד הצבאות הצרפתיים-איטלקיים, עם רוזן טורן לצידו.
בסוף הקיץ, גם טומאזו פרנצ'סקו וגם רוזן טורן חלו באורח קשה, וסזאר, דוכס שואזל מונה למפקד זמני.
בשנת 1644 טומאזו פרנצ'סקו הוביל את הצבאות המשותפים שוב, וכבש את סנטיה ואסטי.
טומאזו פרנצ'סקו ניסה גם לכבוש את פינאלה ליגורה, אך ויתר על הניסיון, משום שחשש כי בסופו של דבר תהיה העיר תחת שליטה צרפתית ולא של פיימונטה.
בשנת 1645 טומאזו פרנצ'סקו כבש את ויגבאנו, והדף ניסיון ספרדי לחסום את נסיגתו בנהר מורה.
בשנת 1646 מונה טומאזו פרנצ'סקו למפקד המשלחת הצרפתית שנשלחה דרומה כדי לקחת את המבצרים הטוסקניים, ולאחר מכן הוא היה אמור להתקדם דרומה יותר לנאפולי, אולם הצי הצרפתי הובס בקרב אורטבלו, ובעקבות כך ביטל הקרדינל מאזארן את מינויו למפקד המשלחת הצרפתית לנאפולי.
בשנת 1647 נשלח טומאזו פרנצ'סקו לסייע לפרנצ'סקו הראשון ד'אסטה, דוכס מודנה לפתוח בחזית שנייה נגד הכוחות הספרדים במילאנו, אולם באביב 1648 הוא חזר לפיימונטה כדי להילחם משם נגד מילאנו.
בקיץ מונה טומאזו פרנצ'סקו שוב למפקד משלחת לנאפולי, אולם הכוח נכשל במשימתו.
בהיעדרו, השתלטה כריסטין מארי מצרפת על המצודות שניתנו לטומאזו פרנצ'סקו במסגרת הסכם השלום לאחר מלחמת האזרחים של פיימונטה, וכפיצוי מינתה את טומאזו פרנצ'סקו למושל הערים אסטי ואלבה, ובעקבות כך זמן קצר לאחר שחזר טומאזו פרנצ'סקו לפיימונטה, הוא עבר לגור בפריז.
במהלך מרידות הפרונד, חבר טומאזו פרנצ'סקו לקרדינל מאזארן, שלמרות היותו ראש ממשלת צרפת, היה כמוהו איטלקי זר בחצר המלוכה הצרפתית.
המלחמה עם ספרד נמשכה בצפון איטליה, ובשלהי שנת 1654 מונה טומאזו פרנצ'סקו למפקד הכוחות בצפון איטליה, אף שאשתו הוחזקה בצרפת כבת ערובה להתנהגותו הטובה.
ב-16 בדצמבר אותה שנה הגיע טומאזו פרנצ'סקו לטורינו, להתקבל בקבלת פנים חגיגית על ידי הכוחות הצרפתיים וקרלו אמנואלה השני, דוכס סבויה.
ב-4 באפריל 1655 ציווה טומאזו פרנצ'סקו על הוולדנסים להשתתף במיסה או להסתלק לעמקים העליונים, ונתן להם עשרים יום למכירת אדמותיהם.
דוכס סבויה שלח צבא, וב-24 באפריל, בשעה ארבע לפנות בוקר, ניתן האות לטבח כללי בהם, שהיה כה ברוטלי, שהוא עורר זעם בכל אירופה.
ביולי אותה שנה תקף טומאזו פרנצ'סקו שוב את הכוחות הספרדים במילאנו, אולם נחל תבוסה עזה בקרב פאביה.
במהלך המערכה במילאנו חלה טומאזו פרנצ'סקו במלריה, וב-22 בינואר 1656 הוא מת, ובנו אמנואלה פיליברטו, נסיך קריניאנו ירש את תאריו.
ב-14 באפריל 1625 התחתן טומאזו פרנצ'סקו עם מארי דה בורבון, רוזנת סואסון, בתם של שארל דה בורבון, רוזן סואסון ואן דה מונטפייה, ממנה נולדו לו 7 ילדים:
כריסטינה שרלוטה, נסיכת סבויה (1626)
לואיזה כריסטינה, נסיכת סבויה (1627–1689), התחתנה עם פרדיננד מקסימיליאן, נסיך הכתר של באדן-באדן
אמנואלה פיליברטו, נסיך קריניאנו (1628–1709)
טומאה וטהרה הן מונחי יסוד בשריעה המוסלמית.
המונח "א-טהארה" (ערבית: "הטהרה") פירושו הסרת הלכלוך והטומאה המוחשיים, כמו צואה ושתן, וכן הלכלוכים הרגשיים, כמו קנאה וגאוותנות.
טהרה היא תנאי מחייב לעבודות הפולחן באסלאם, הכוללות תפילה, הקפות הכעבה ונגיעה בקוראן.
הטהרה מהטמא מתרחשת על ידי הסרת הטמא מהגוף, מהבגדים, או ממקום התפילה, באמצעות מים.
התייחסות לטהרה בקוראן: פסוק 22 מסורת אלבקרה (פרק 2: הפרה) "אללה אוהב את מבקשי הסליחה ואוהב את המיטהרים".
ההיטהרות היא חלק מהאמונה המוסלמית.
הנביא אמר "ההיטהרות היא חלק מהאמונה" והיא תנאי הכרחי לקיומן של חלק גדול מעבודות הפולחן והמצוות, כגון התפילה וההקפות, והן לא תקפות בלעדיה.
לפי הדת המוסלמית, ההיטהרות שומרת על ניקיון גוף האדם ומרחיקה ממנו את המחלות.
הטומאה היא כל לכלוך המונע את תקפותה של התפילה.
לא ניתן לטהר את הטומאה עצמה ולכן הטהרה מתחילה תמיד בהסרת הטומאה או מקור הטומאה.
לאחר הסרת הטומאה, יש לטהר את הגוף באמצעות וודוא (מים) או באמצעות תימום (עפר) כאשר אין מים.
ישנם שני סוגים של טומאה, המתחלקים לפי היקף פעולת ההיטהרות הדרושה: טומאה באיברים ("מאורע קטן") וטומאה בכל הגוף ("מאורע גדול").
לטהרת טומאה באיברים מספיק לרחוץ חלקים מסוימים בגוף.
לעומת זאת, לטהרת טומאה בכל הגוף נחוצה רחצה מלאה של כל הגוף (ואם אין מים אז בעפר).
טומאת הגוף נגרמת מקיום יחסי מין, מחזור האישה, דימום לאחר לידה ועוד.
הסרת הטומאה היוצאת מאיברו של האדם באמצעות מים, או ייבוש באבן או כיוצא בהם כממחטות נייר, והלכת האסתנג'א: חובה.
וודוא הוא שימוש במים על איברים מסוימים מתוך כוונה להיטהר.
הלכת הוודוא: חובה לכל טקס שחובה לעשות לפניו את הוודוא, כמו התפילה והקפות הכעבה.
יסודות הוודוא הם מעשים שחובה לעשותם בזמן עשיית הוודוא.
מי שמזניח או מדלג על פרט מהפרטים בכוונה, היטהרותו אינה מתקבלת.
כוונה: מקורה בלב, מוטב להגדירה בלשון בהתחלה.
העברת כף היד הרטובה במים על הראש.
בנוסף ליסודות, ישנן גם פעולות רשות שהעושה אותן במהלך הוודוא מתוגמל מאללה, ומי שעוזבן אינו נענש:
אמירת "בסְמִ-אללַהִ א-רחמן א-רחים" (בשם אללה הרחמן הרחום)
רחיצת כפות הידיים תוך כדי שפשופן, 3 פעמים.
לגרגר מים בפה, 3 פעמים, ושטיפת הנחיריים, 3 פעמים.
רחיצת הפנים 3 פעמים תוך כדי העברת האצבעות בזקן.
שטיפת הידיים עד המרפקים, 3 פעמים, תוך כדי התחלה ביד ימין.
העברת כף היד הרטובה על האוזניים.
רחיצת כל איבר 3 פעמים.
אמירת השהדה (העדות) "אַשְהַדֻ אַן לַא אִלַהַ אִלַא אַלְלָה, וַאַשְהַדֻ אַן מֻחַמַד רַסוּל אַלְלַה" (אני עד שאין אלוהים מלבד אללה, ואני עד שמוחמד שליח אללה), וגם להגיד "אלהום אג'עלני מן א-תואבין ואג'עלני מן אלמותטהרין" (הוי אללה, עשה אותי מהשבים אליך, ועשה אותי מהמיטהרים).
ישנם מעשים או אירועים המבטלים את הוודוא ומצריכים היטהרות נוספת:
כל מה שיוצא מאחד הסוגרים: שתן, צואה, דם, נפיחות.
שינה לא בטוחה: שינה בטוחה היא שינה כאשר הישבן צמוד לאדמה, ולכן שינה בטוחה אינה מבטלת את הוודוא.
שינה לא בטוחה היא כאשר אתה נרדם כאשר אתה יושב.
אובדן הכרה, עילפון, השתכרות, מפני שבזמן הזה יכולים לצאת מהאדם דברים מבלי שהוא מרגיש.
נגיעת הגבר באשתו או באישה אחרת, בלי חוצץ.
אמר אללה בפסוק מספר 43 מסורת א-ניסאא (פרק 4: הנשים) "אם באתם במגע עם הנשים".
נגיעה באיבר המין בכף היד מבלי חוצץ.
בנוסף לאיסורים הגמורים, המבטלים את הוודוא, ישנם מעשים הנחשבים לבלתי רצויים למרות שאינם מבטלים את הוודוא:
בזמן שטיפת הפנים להכות את הפנים בכפות הידיים.
ההיעזרות במישהו אחר לצורך עשיית הוודוא (פרט למי שיש לו צורך בכך).
הפרזה בשטיפת הפה והאף בזמן הצום.
העברת העפר הנקי על הפנים ועל הידיים, בכוונת הטהרה בתנאים מסוימים.
ראיות לתקפות השרעית של התימום
התייחסות לתימום בקוראן: פסוק 6 מסורת אל-מאאידה (פרק 5: השולחן הערוך) "חפשו עפר נקי, ומשכו בו את הפנים בכפיכם, ושפשו את ידיכם בעפר עד מרפקיכם".
1. אובדן מים או אי הימצאותם של מים.
2. אם המים נמצאים, אך צריכים אותם לשתייה.
3. אי היכולת להשתמש במים מסיבה מחלתית או דברים אחרים.
4. המרחק מהמים גדול מדי עד יותר משני קילומטר חצי.
5. הקור העז, אם המים קרים מאוד ואי אפשר להתרחץ, והעדר אמצעי לחמם אותם.
1. ידיעת זמן תחילת התפילה.
2. הניסיון הכנה למצוא מים.
3. התימום צריך להיעשות בעפר נקי.
4. להסיר את הטומאה תחילה.
5. להתאמץ בלזהות את כיוון מכה לפני התימום.
2. הכאת כפות הידיים על העפר הנקי והעברתם על הפנים.
3. הכאת כפות הידיים שנית על העפר הנקי והעברתם על הידיים עד המרפקים.
4. עשיית הפעולות בסדר המוזכר לעיל.
1. פעולותיו כפעולות הוודוא, כמו להגיד "בשם אללה", להתחיל בצד ימין, ולסיים באמירת העדות.
2. פריסת האצבעות בזמן הכאת העפר בכפות הידיים.
3. המעטת והפחתת העפר שנצבר על הידיים, ואפשר גם לנשוף עליהם.
1. כל מה שמבטל את הוודוא מבטל את התימום.
2. הגעת המים והימצאותם לאחר שהם לא היו בנמצא.
3. היכולת להשתמש במים, כמו מי שהיה חולה והבריא.
סר תומאס ויליאם שייקספיר, הברון השלישי, הידוע בשם טום שייקספיר הוא סוציולוג ושדרן אנגלי.
שייקספיר סובל ממחלת אכונדרופלזיה ומתנייד בעזרת כיסא גלגלים.
שייקספיר הוא מרצה בכיר לסוציולוגיה רפואית בבית הספר לרפואה של נוריץ', אוניברסיטת מזרח אנגליה.
שייקספיר נולד נולדתי באיילסברי, בקינגהאמשייר בשנת 1966.אביו היה רופא אמו הייתה אחות שמוצאה ממסרי לנקה, בת למעמד גבוה.
סבו, סר ג'פרי שייקספיר, נעשה ברון לאחר שירות ממושך כחבר פרלמנט ובתפקידים בכירים שונים.
מצד אביו הוא צאצאו של ריצ'רד שייקספיר, סבו של ויליאם שייקספיר.
שייקספיר למד ברדלי קולג', אוקספורדשייר ופמברוק קולג', קיימברידג', שם הוא סיים את לימודיו התיכוניים ב-1984. שייקספיר בעל תואר שני ושלישי מקינגס קולג', קיימברידג' בסוציולוגיה.
עבודת הדוקטורט שלו עסקה בדרכי המשגה של מוגבלוית.
כסטודנט, השתתף שייקספיר בסרט טלוויזיה תיעודי של לורד סנודון, בו הוא סיפר על היותו נמוך קומה.
שייקספיר הרצה בסוציולוגיה באוניברסיטת סנדרלנד מ-1993 וחזר לקינגס קולג' ב-1995 כדי לקבל תואר דוקטורט.
אביו נפטר ב-1996 ושייקספיר ירש את הברונות שלו, אך לא עשה שימוש בתואר זה.
שייקספיר היה עמית מחקר באוניברסיטת ניוקסל ובאוניברסיטת לידס, ועבד בארגון הבריאות העולמי בז'נבה ושדרן ברדיו BBC 4,.
שייקספיר הוא כיום פרופסור לחקר המוגבלות בפקולטה לרפואה באוניברסיטת מזרח אנגליה (UEA) וחבר במועצת נאפילד בביואתיקה..
ביולי 2018 נבחר שייקספיר לעמית האקדמיה הבריטית.
בינואר 2019 ביקר שייקספיר בישראל וביקר בבית איזי שפירא, בכנס של המרכז ללימודי מוגבלות באוניברסיטה העברית, ברמאללה ובירושלים.
בשנת 2002 נישא שייקספיר לקרוליין בודיץ', רקדנית ופעילת זכויות בעלי מוגבלויות, לזוג נולדו תאומים: בן ובת.
הוא מגדיר את עצמו כקוויקרי.
בשנת 2010 הוא נפרד מאשתו.
טום שילינג הוא שחקן גרמני.
בגיל שתים עשרה התגלה על ידי במאי תיאטרון והוא ליהק אותו להפקה בברלינר אנסמבל.
לאחר מכן הופיע שם במספר הפקות נוספות.
ב-1996 הופיע לראשונה בטלוויזיה בסדרה "'Hallo, Onkel Doc!'" של Sat.1.
ב-1999 שיחק בסרט התיאטרלי "Schlaraffenland" לצד פרנקה פוטנטה.
ב-2001 גילם את התפקיד הראשי של נער בפרנקפורט המנהל מערכת יחסים עם או-פר פולנייה בסרט "Herz über Kopf".
ב-2004 גילם תלמיד בפנימייה בגרמניה הנאצית בסרט "Napola – Elite für den Führer", על תפקיד זה זכה בפרס השחקן הטוב ביותר בפסטיבל קרלובי וארי.
ב-2006 קיבל מלגה ללימודים בבית הספר למשחק של לי שטרסברג ולמד שם חצי שנה.
ב-2006 גם שיחק בסרט הקומדייה "Schwarze Schafe" ובסרט "Elementarteilchen" המבוסס על ספר של מישל וולבק.
ב-2008 שיחק בסרט כנופיית באדר מיינהוף.
ב-2010 שיחק בסרט "Ken Folletts Eisfieber" על פי ספר מאת קן פולט.
ב-2012 גילם את אוטו, מלך בוואריה בסרט ביוגרפי על לודוויג השני, מלך בוואריה.
בשנת 2013 שיחק שילינג במיני-סדרה מבית ZDF; "דור מלחמה" אודות מלחמת העולם השנייה.
בשנת 2014 שיחק בסרט האמריקאי-גרמני "Posthumous" את דמותו של בן.
ב-2015 שיחק בסרט "סוויטה צרפתית".
בשנת 2021 כיכב במיני-סדרה הגרמנית "Ich und die Anderen" בדמותו של טריסטן.
באותה שנה שיחק בסרט הדרמה "פביאן".
בשנת 2024 שיחק בסדרת הקומדיה השחורה "רצח עם מודעוּת" בנטפליקס.
תומאס גורדון רני CB DSO MBE היה קצין בצבא הבריטי שפיקד על כוחות במלחמת העולם השנייה ונהרג בפעולה לקראת סוף המלחמה במרץ 1945.
רני נולד בעיר פוג'ואו שבסין ב-3 בינואר 1900, והתחנך בבית הספר לורטו ובמכללה הצבאית המלכותית בסנדהרסט.
הוא הוסמך כקצין ברגימנט המשמר השחור (חטיבת ההיילנדים המלכותית) ב-16 ביולי 1919, ובשנים 1933–1934 הוא למד במכללה לפיקוד ומטה, קימברלי.
במלחמת העולם השנייה הוא נטל חלק במהלך המערכה על צרפת, נלקח בשבי בסן-ולרי-אן-קאס במהלך השלבים האחרונים של המערכה על צרפת ועל ארצות השפלה ביוני 1940, אך נמלט תשעה ימים מאוחר יותר.
הוא התמנה למפקד הגדוד ה-5, רגימנט המשמר השחור (חטיבת ההיילנדים המלכותית) בשנת 1942, והוביל את הגדוד בקרב אל-עלמיין השני באוקטובר 1942, ולאחר מכן מונה למפקד חטיבת הרגלים ה-154 והוביל אותה במהלך פלישת בעלות הברית לסיציליה ביולי 1943.
בדצמבר 1943 התמנה למפקד הדיוויזיה ה-3, עמה נטל חלק בפלישה לנורמנדי ביוני 1944. לאחר מכן התמנה למפקד הדיוויזיה ה-51 (היילנד), אולם במרץ 1945, לאחר שחצה את הריין, נהרג מירי מרגמה.
הוא קבור בבית העלמין של יער רייכסוולד.
יו תומפסון רייס הבן הוא פוליטיקאי ומשפטן אמריקאי, שכיהן כחבר בית הנבחרים של ארצות הברית מטעם מחוז הקונגרס השביעי של מדינת קרוליינה הדרומית.
הוא נבחר לראשונה אל הקונגרס בבחירות 2012, ומטעם המפלגה הרפובליקנית ייצג רייס שטחים נרחבים בצפון-מזרח המדינה, בהם שוכנות הערים מירטל ביץ', צ'ירו, פלורנס ודרלינגטון.
רייס נולד בצ'ארלסטון שבקרוליינה הדרומית בראשית אוגוסט 1957. הוא היה בן ארבע כשהוריו התגרשו, ואמו, מורה במקצועה, לקחה אותו ואת אחיו קליי לעיר מירטל ביץ'.
משרתו הראשונה בה הועסק רייס הייתה בגיל 12 כמפנה שולחנות במסעדה, ובהמשך הועסק כטבח טיגונים במשמרות לילה, נושא שקים במרכול ומנהל מסלול גולף מיניאטורי בעת היותו תלמיד בבית ספר התיכון.
במקור הוצעה לרייס מלגה ללימודים גבוהים באוניברסיטת דיוק, אך הוא נרשם לאוניברסיטת קרוליינה הדרומית, שם השלים לימודי תואר שני בחשבונאות ב-1972. באותה האוניברסיטה אף קיבל תואר שני במשפטי, בשנת 1982.
לאחר לימודיו האקדמיים עבד בחברה להנהלת חשבונות וייעוץ עסקי של התאגיד "דלויט" בשארלוט שבקרוליינה הצפונית, שם זכה בתעודת רואה חשבון מוסמך.
בשנת 1985 שב למירטל ביץ' כדי לעסוק בעריכת דין במשרד עורכי הדין "ואן אוסדל".
אחר כך, ב-1997, הקים את משרדו האישי בשם "רייס ומקדונלד".
בשנת 2010 נבחר ליושב ראש מועצת מחוז אורי (Horry).
במהלך בחירות 2012, נבחר רייס אל הקונגרס ה-113 של ארצות הברית.
בבחירות מקדימות שהתקיימו במפלגה הרפובליקנית גבר על שבעה מתמודדים אחרים, והעפיל לסיבוב מכריע.
שם ניצח את יריבתו אנדריאה באוור ב-26 ביוני 2012. ביום הבחירות הכלליות שנערך ב-6 בנובמבר, גבר על מועמדת המפלגה הדמוקרטית גלוריה ברומל טינובו.
גם בבחירות 2014 ניצב בפניה, אך זכה ב-60.15% מקולות הבוחרים ונבחר לתקופת כהונה נוספת בקונגרס ה-114. במהלך כהונתו נתן את חסותו למספר חקיקות, בהן "חוק בתי הספר הבטוחים" משנת 2013, הצעת חוק לביטול חוק הגנת החולה וטיפול בר השגה, וחקיקות נוספות.
ב-13 בינואר 2021, נמנה רייס בין עשרת הרפובליקנים שהצביעו בעד הליך ההדחה השני של נשיא ארצות הברית דונלד טראמפ.
כבר יומיים טרם דיוני ההדחה, התנגד רייס להדחתו של טראמפ.
במהלך הדיון ב-13 בינואר, הצהיר רייס כי תגובתו של טראמפ להסתערות על הקפיטול שינתה את דעתו.
הוא מתח ביקורת על טראמפ על שלא הביע את תנחומיו בפני אלה שנפצעו, או בפני שני שוטרי משטרת הקפיטול שנהרגו.
בהודעה לעיתונות רייס הוסיף לתקוף את טראמפ על חוסר נקיפות מצפון ותחושות חרטה מצדו.
ב-14 ביוני 2022 הפסיד רייס בבחירות המקדימות של המפלגה הרפובליקנית את מועמדותו לבית הנבחרים, לאחר שיריבו ראסל פריי גבר עליו במהלך הפריימריז.
רייס ופריי, שזכה לתמיכת הנשיא לשעבר טראמפ, ניהלו מסע בחירות עיקש במהלכו התמודד רייס בפני איומים ברצח וגינוי רשמי ממפלגתו.
בכך נעשה רייס לראשון שאיבד את מושבו בקונגרס מבין עשרת הרפובליקנים שהצביעו בעד הדחתו השנייה של טראמפ.
תומאס ויליאם רוברטס היה אמן אוסטרלי יליד אנגליה וחבר מפתח באסכולת היידלברג, הידועה גם בשם אימפרסיוניזם אוסטרלי.
רוברטס נולד בדורצ'סטר, דורסט, אנגליה.
הוא היגר עם משפחתו לאוסטרליה בשנת 1869 לגור אצל קרובי משפחה.
הם התיישבו בקולינגווד, פרבר של מלבורן, ויקטוריה.
הוא עבד כעוזר של צלם בשנות ה -70 של המאה ה -19, בזמן שלמד אמנות בלילה אצל לואי בובלו והתיידד עם אמנים בולטים, בעיקר פרדריק מק'קבין.
במהלך תקופה זו, אמו התחתנה בשנית עם גבר שרוברטס לא הסתדר איתו.
לפיכך החליט להמשיך את לימודי האמנות, וחזר לאנגליה לשלוש שנות לימוד אמנות במשרה מלאה בבתי הספר המלכותיים של האקדמיה בין השנים 1881–1884. הוא נסע לספרד בשנת 1883 עם האמן האוסטרלי ג'ון ראסל, שם פגש את אמנים ספרדים שהכירו לו את עקרונות האימפרסיוניזם והציור באוויר הפתוח.
בהיותו בלונדון ובפריז, הוא קיבל את ההשפעה המתקדמת של הציירים ז'ול בסטיאן-לפג' וג'יימס אבוט מקניל ויסלר.
משנת 1884 ועד שנות ה-90 של המאה ה-19 רוברטס עבד שוב בוויקטוריה, בסטודיו שלו במתחם האולפנים המפורסם של גרוסוונור צ'יימברס, במלבורן.
בשנת 1885 החל לצייר את מה שיהפכו אחר כך לפרברים חיצוניים של העיר, והיה בין יוצרי מחנות האמנים בבוקס היל ובהיידלברג, שם עבד לצד מק'קבין, ארתור סטריטון וצ'ארלס קונדר, ועבד על ייצוג האור, החום והמרחבים של אוסטרליה.
בשנת 1896 הוא התחתן עם אליזבת (לילי) ויליאמסון בת ה-36 ונולד להם בן.
רבים מציוריו המפורסמים ביותר מגיעים מתקופה זו.
רוברטס היה יצרן מומחה של מסגרות לתמונות, ובתקופה 1903–1914, כאשר צייר מעט יחסית, ככל הנראה חלק גדול מהכנסותיו הגיעו מפרנסה זו.
רוברטס בילה את מלחמת העולם הראשונה באנגליה בסיוע בבית חולים.
באוסטרליה הוא בנה בית בקליסטה, ליד מלבורן.
אליזבת נפטרה בינואר 1928, ורוברטס התחתן בשנית באוגוסט 1928.
הוא נפטר בשנת 1931 מסרטן בקליסטה ליד מלבורן.
אפרו קבור בחצר הכנסייה בטסמניה.
רוברטס צייר מספר לא מבוטל של נופי שמן ודיוקנאות משובחים, חלקם צוירו במחנות אמנים עם חברו מק'קבין.
אולי המפורסמים ביותר בתקופתו היו שני ציורים, "גז הכבשים", שהוצג בגלריה הלאומית של ויקטוריה ו"התמונה הגדולה", שהוצג בבית הפרלמנט בקנברה.
"התמונה הגדולה", היא תיאור הישיבה הראשונה של הפרלמנט באוסטרליה, הייתה עבודה עצומה, הבולטת באירוע המתואר כמו גם באיכות עבודתו של רוברטס.
"גז הכבשים" התבססה על ביקור בחוות גידול כבשים בברוקלסבי בדרום ניו סאות' ויילס, תיאר את תעשיית הצמר שהייתה תעשיית הייצוא הראשונה באוסטרליה ומהווה מרכיב מרכזי בחיים הכפריים.
כשהוצג הציור לראשונה, נשמעו מיד קריאות שהציור חייב להיכנס לגלריה ציבורית, בעיתונות בסידני נאמר: "אם נאמני הגלריה הלאומית שלנו היו הכי פחות פטריוטים, הם היו עדיין רוכשים את הציור." חלק מהמבקרים לא חשו שהתמונה הזאת מתאימה להגדרה של "אמנות גבוהה".
עם זאת, מכיוון שתעשיית הצמר הייתה אז ענף הייצוא הגדול באוסטרליה, נושא שאנשים אוסטרלים רבים יכלו להזדהות איתו.
בציור הזה, כפי שאמר אחד המבקרים המודרניים, רוברטס העביר את הכשרת האמנות הרשמית שלו לעבודה, ותרגם את "הפסלון הקלאסי לעובדים בסככת הגז".
רוברטס עשה ציורים רבים אחרים המציגים אנשי הכפר בעבודתם, עם תמונה דומה של סככות הגז ב"צמר הזהב "(1894), ו"כריתת עצים" (1886).
ציורים רבים של רוברטס היו נופים או רעיונות שנעשו על בדים קטנים שהוא צייר מהר מאוד, כמו תצוגותיו בתערוכה המפורסמת 9 \ 5 במלבורן, "9 על 5" בהתייחס לגודל באינץ' של מכסי קופסת הסיגרים שעליהם רוב הציורים נעשו.
בתערוכה זו הציגו לרוברטס יותר עבודות מכל אחד אחר.
בשנת 1888 פגש רוברטס את צ'ארלס קונדר בסידני והם ציירו יחד בחוף קוגי.
קונדר הצעיר מצא כי מסעות הציור הללו משפיעים לטובה והחליט לעקוב אחר רוברטס למלבורן מאוחר יותר באותה השנה כדי להצטרף אליו ולסטריטון במחנה האמנים שלהם בהיידלברג.
בעוד קונדר צייר את מפרץ קוגי תוך שימת דגש על האיכויות הדקורטיביות של צורה וצבע, הרישום של רוברטס בקוגי (1888) מגלם את התמקדותו העיקרית בהשפעות הטבעיות של הנוף.
זוהי עדות מוקדמת לטכניקת ה'אימפרסיוניזם של רוברטס, שהוציאה את בוהק השמש על הים הכחול הבהיר, חול לבן מולבן, דשא יבש וצמחייה חוף ים.
טום ריס האריס הוא שחקן קולנוע וטלוויזיה וולשי.
טום ריס האריס נולד בקארדיף, ויילס.
ריס האריס למד בקולג' הוולשי המלכותי למוזיקה ודרמה בקרדיף.
הופעת הבכורה של ריס האריס הייתה בסרט הקולנוע "Hunky Dory".
ריס האריס ערך את הופעת הבכורה שלו בתיאטרון וסט אנד בשנת 2013 במחזה Mojo של גא'ז באטרסוורת' לצד קולין מורגן, רופרט גרינט, ובן ווישו בתיאטרון הרולד פינטר.
בשנים הבאות שיחק בתיאטרון, בסרטים קצרים והתארח במספר סדרות טלוויזיה.
בשנת 2018 שיחק בסדרת הטלוויזיה "בלתי נשכח" ובסרט "תיכון סלוטרהאוס שולט".
שנה לאחר מכן שיחק בסרט הקולנוע "הג'נטלמנים" ובסדרת הטלוויזיה "15 ימים".
בשנת 2020 שיחק בתפקיד ראשי בסדרת הטלוויזיה "White Lines".
בנובמבר אותה שנה פורסם כי ריס האריס לוהק לתפקיד בסדרת הטלוויזיה "Suspicion", סדרת מתח אמריקאית המבוססת על סדרת הטלוויזיה הישראלית "כפולים".
שנה סרט תפקיד הערות 2011 Hunky Dory אוון 2014 בצל חורש חלב וילי Ironclad: Battle for Blood הוברט דה וסקי 2017 Dragonheart: Battle for the Heartfire אדריך 2018תיכון סלוטרהאוס שולט קלג 2019 הג'נטלמנים פאוור נואל 2022 Yellowbird טרמפיסט2023קנדהאראוליבר אלטמן2024I bambini di Gaza – Sulle onde della libertàדן2026פני חימרמאט האגן
שנה פרסים קטגוריה עבודה מועמדת תוצאה הערות שוליים 2018 האופיס שחקן המשנה הטוב ביותר במחזה The Pitchfork Disney - Shoreditch Town Hall
ב-2021 הכריז שלא ינסה להיבחר מחדש לבית הנבחרים ב-2022 לאחר שהואשם בהטרדה מינית.
ריד נולד בג'ולייט שבאילינוי וגדל בקורנינג שבמדינת ניו יורק, הצעיר מבין תריסר ילדי הוריו.
בשנת 1993 השלים באוניברסיטת אלפרד לימודי תואר ראשון במדע המדינה, וב-1996 קיבל תואר שני במשפטים מאוניברסיטת צפון אוהיו.
בתום לימודי המשפטים שלו עבד ריד כשותף במשרד עורכי הדין "Gallo & Iacovangelo" השוכן ברוצ'סטר בשנים 1996–1999. לאחר שאמו של ריד נפטרה בשנת 1998, שב לקורנינג ופתח משרד עורכי דין משלו, שהתמחה בגביית חובות.
כשנבחר לקונגרס ב-2010 התנגד ריד לכללי הקונגרס שדרשו ממנו להסיר את שמו הפרטי משם משרד עורכי הדין שלו.
רק ב-2014 שינה המשרד את שמו ל-"RR Resource Recovery".
ב-2007 התמודד ריד לראשות העיר קורנינג בה גדל והתחנך, והיה מועמד המפלגה הרפובליקנית.
בבחירות גבר על ראש העירייה המכהן פרנק קוצ'ו עם 58% מקולות הבוחרים, ומילא תקופת כהונה אחת בת שנתיים.
בשנת 2009 הכריז ריד כי יתמודד אל בית הנבחרים של ארצות הברית במחוז הקונגרס ה-29 של ניו יורק מול נציג המחוז המכהן, אריק מאסה מהמפלגה הדמוקרטית, לקראת בחירות אמצע הכהונה ב-2010. באמצע כהונתו הראשונה בקונגרס, הודיע מאסה כי לא יבקש להיבחר מחדש עקב בעיות בריאותיות.
במרץ 2010 התפטר מאסה מהקונגרס לאחר שנחשף כי הוא נתון לחקירה של ועדת האתיקה של בית הנבחרים בגין הטרדה מינית של עובדת הכפופה למרותו.
בבחירות להחלפתו של מאסה, ניצב ריד בפני מת'יו זלר, מועמד המפלגה הדמוקרטית, עליו גבר כשגרף 56.3% מקולות הבוחרים, ומיד לאחר מכן הושבע לתפקידו.
אך בימים שלאחר הבחירות סבל מתסחיף ריאתי, ולאחר עיכוב בן שלושה ימים הושבע ריד ביום הולדתו ה-39, 18 בנובמבר 2010, בטקס מיוחד.
ב-4 במאי 2017 הצביע ריד בעד ביטול חוק הגנת החולה וטיפול בר השגה.
לאחר ההסתערות על הקפיטול ב-6 בינואר 2021 פרסם ריד מאמר דעה ב"הניו יורק טיימס" ובו נימק מדוע לדעתו יש על נשיא ארצות הברית דונלד טראמפ לשאת באחריות על המתקפה, אך אין להדיח אותו בידי בית הנבחרים.
ב-19 במרץ 2021, אישה בשם ניקולט דייוויס טענה ב"וושינגטון פוסט" כי ב-2017, עת שהו בפאב השוכן במינסוטה, עיסה ריד את גבה, שחרר את החזייה שלה ותָּחַב את ידו לירכה – הכול בעל כורחה כשעבדה כשדלנית זוטרה של חברת ביטוח.
יומיים לאחר מכן, ב-21 במרץ, התנצל בפני דייוויס אך גרס כי עדיין אינו זוכר את התקרית המדוברת, אם כי הוא "רואה את הסיפור אפשרי" משום שבאותה העת נאבק באלכוהוליזם.
באותה הצהרה, הוא הודיע על פרישתו מהחיים הפוליטיים לקראת בחירות 2022. ריד ציין מאוחר יותר כי בין כה וכה שקל לקצרה להתמודד לתפקיד נוסף, וחש לחץ בידי יועצים פוליטיים שייעצו לו שלא להודות בדבר ולהכחיש הכל; ודבק בכך שאינו זוכר את תקיפתה של דייוויס.
כבר ב-2010 הודיע ריד שלא יתמודד בבחירות 2022 מתוך אמונתו כי יש להחיל הגבלת כהונה בת 12 שנה לחברי בית הנבחרים האמריקאי.
ב-10 במאי 2022 התפטר ממושבו בקונגרס כשבעה חודשים טרם תום כהונתו.
טום אלכסנדר רוטה הוא כדורגלן גרמני המשחק בעמדת המגן השמאלי באוניון ברלין מהבונדסליגה.
רוטה גדל במחלקת הנוער של זנקט פאולי, ובשנת 2021 עבר למחלקת הנוער של בורוסיה דורטמונד.
ב-16 באפריל 2022 ערך את הופעת הבכורה שלו בקבוצה הבוגרת של המועדון, בניצחון 6-1 על וולפסבורג במסגרת המחזור ה-30 בבונדסליגה לעונת עונת 2021/2022 בבונדסליגה.
ב-6 בספטמבר ערך את הופעת הבכורה שלו בליגת האלופות, כשהחליף את רפאל גריירו בניצחון 3-0 על פ.צ.
קופנהגן במסגרת שלב הבתים לעונת 2022/2023.
טום שלח (נולד ב-10 ביולי 1996) הוא כדורגלן ישראלי המשחק בעמדת המגן הימני בהפועל כפר סבא.
אביו הוא כדורגלן העבר אמיר שלח, סבו מצד אמו הוא יצחק שום וסבו מצד אביו הוא שחקן ומאמן העבר בכדורסל שמעון שלח.
שלח התחיל את הקריירה שלו בקבוצת הילדים של מכבי תל אביב, בגיל 15 הצטרף למחלקת הנוער של בית"ר טוברוק ולבסוף הצטרף להפועל רמת השרון.
בקיץ חתם במכבי קריית גת מליגה א' דרום במדיה שיחק 23 משחקים בליגה.
בקיץ חתם בהפועל כפר סבא מהליגה הלאומית בה מחזיק סבו, יצחק שום, בבעלות הקבוצה.
שלח היה שותף לחזרה של הקבוצה לליגת העל בסיום עונת 2018/2019. לאחר ירידת הליגה בעונת 2020/2021 שוחרר מהמועדון, אך כעבור שנה חזר לסגל הקבוצה, לאחר שבעונת 2021/2022 נבצר ממנו לשחק עקב תסמונת המדור ממנה סבל.
בשנת 2026 השתתף בתוכנית הטלוויזיה "המירוץ למיליון".
טומאני קמארה הוא כדורסלן בלגי שמשחק בקבוצת פורטלנד טרייל בלייזרס מליגת ה-NBA, בעמדות הסמול פורוורד והפאוור פורוורד.
קמארה נולד בבריסל, בלגיה, ובגיל 16 עבר למיאמי שבארצות הברית על מנת להשתתף בליגת התיכונים האמריקאית.
בשנת 2019 החל ללמוד ולשחק באוניברסיטת ג'ורג'יה, יחד עם כוכב ה-NBA לעתיד אנתוני אדוארדס.
בשתי עונותיו עם ה"בולדוגס" קלע 9.3 נקודות בממוצע למשחק.
בשנת 2021 עבר ללמוד באוניברסיטת דייטון אשר בדייטון, אוהיו.
בשתי עונותיו בדייטון העמיד ממוצעים של 12.4 נקודות ו-7.8 ריבאונדים למשחק.
קמארה נבחר על ידי פיניקס סאנס בבחירה ה-52 של דראפט ה-NBA 2023. בספטמבר 2023, כשלושה חודשים לאחר הדראפט, הועבר עם ג'רו הולידיי ודיאנדרה אייטון לפורטלנד טרייל בלייזרס במסגרת טרייד אשר שלח את דמיאן לילארד למילווקי באקס, ואת גרייסון אלן, יוסוף נורקיץ', נאסיר ליטל וקיאון ג'ונסון לפיניקס.
תומאס שון פשניצ'קה (בצ'כית: Tomas Sean Pšenička; נולד ב-9 ביולי 2004), המוכר בשם טום שון (Tom Sean) הוא זמר-יוצר, שחקן, אושיית רשת ומפיק מוזיקלי צ'כי.
הוא פעיל ברשתות החברתיות, במיוחד בפלטפורמת שיתוף הווידאו טיקטוק, בה יש לו מעל ל-150 אלף עוקבים, וברשת החברתית אינסטגרם, בה יש לו מעל ל-54 אלף עוקבים.
אביו הוא מנהל פיתוח במקצועו, ומעולם לא עסק באומנות, אך אימו בוהדנה הייתה חברה בלהקת פאנק בנעוריה.
טום הוא הצעיר מבין שלושה אחים: אחד מאחיו הוא השחקן, הזמר והמנחה דויד גרנסקי , ואחיו הבכור ירוסלב הוא מתווך נדל"ן.
מאירלנד הוא עבר עם משפחתו לצ'כיה, ולמד שם בבית הספר היסודי אמה דסטינובה.
משם המשיך לקונסרבטוריון של פראג, בו למד משחק.
הודות לכך שהעביר חלק רב מחייו באירלנד, ארץ הולדתו, הוא דובר אנגלית שוטפת מאז היותו ילד.
הדבר מהווה עבורו יתרון גדול כאשר הוא כותב את שיריו, שאינם כתובים רק בצ'כית אלא גם באנגלית.
בשנת 2018, כשהיה בגיל 14, שון עדיין היה אנונימי יחסית.
הוא היה מעלה סרטונים קצרים ברשת החברתית מיוזיקלי (כיום טיקטוק) ולא התכוון להפוך למפורסם.
בנוסף הוא היה שר כתחביב, כאשר עד מהרה הבחין בו המפיק והמנהל המוזיקלי הצ'כי הונזה גאידוש, אשר באותה עת היה בחיפושו אחר כישרון חדש.
הם צדו האחד את עיניו של השני, ואף פיתחו קשר שאינו רק מקצועי אלא גם חברי.
השניים הסכימו פה אחד כי שון לא יגיע להתהילה דרך אחיו הבכור דויד, אלא יפרוץ בכוחות עצמו.
משום זאת הקשר המשפחתי בינו לבין דויד לא היה ידוע לציבור זמן רב.
לאחר הכנות רבות, ב-25 בנובמבר 2018 שון הוציא את סינגל הבכורה שלו, "Heart Hotel".
נכון לפברואר 2023, הווידאו קליפ שלו צבר מעל ל-760 אלף צפיות ביוטיוב, נכנס למצעדי הרדיו והגיע לפסגת מצעדי המכירות של אייטונס.
השיר נכתב על ידי הפזמונאי האמריקאי מייקל ג'יי והופק על ידי הונזה גאידוש.
ב-31 במרץ 2019 יצא לאור הסינגל השני של שון, "Reach The Stars", בהשתתפות הראפר Justice.
גם בסינגל זה השתתף ג'יי בכתיבה וגאידוש בהפקה.
השיר זכה להצלחה מסחרית גדולה והגיע לראש מצעד רדיו Kiss.
ב-21 ביוני 2019 יצא לאור הסינגל השלישי של שון, "Neboj se coját" (בתרגום לעברית "אל תפחד לדבר"), שהוא ביצוע משותף שלו עם הזמרת והשחקנית מינה, הראפר הסלובקי ESO ודומיניקה מיסליבקובה .
השיר עוסק בבריונות ונועד לתמוך באלו הסובלים ממנה ולתת להם את האומץ להתמודד עם הקשיים שהם חווים.
כחלק מהקמפיין התקשורתי שנערך לשיר, מספר אישים ידועים הביעו תמיכה במסר של השיר, בהם הראפר הסלובקי ריטמוס יחד עם אשתו המנחה יסמינה אלאגיץ' , השחקן מרטין דיידאר והשחקנית סבינה לורינובה .
נכון למרץ 2022, הווידאו קליפ לשיר צבר מעל ל-813 אלף צפיות, ובכך הוא הווידאו קליפ הנצפה ביותר בערוץ היוטיוב של שון.
ב-2 באוקטובר 2019 יצא לאור הסינגל "Lost", המבוסס על מקרה אמיתי של שון, שהציל את חייו של חברו בקיץ.
החוויה הזו העניקה לטום השראה לשיר, שהוא גם הראשון שכתב.
זמן לא רב אחר כך, ב-15 בדצמבר 2019 יצא לאור הסינגל "Stopy" (בתרגום לעברית "עקבות"), דואט של שון עם הראפר הצ'כי ליל גריפי.
זהו שירו הראשון של שון שאינו כתוב בשפה האנגלית, אלא בצ'כית.
את מילות השיר כתב שון יחד עם ראפר אורח, והן שילוב של שני בתים שנכתבו בנפרד על ידי השניים, העוסקים בפרידות ובהתמודדות איתן.
שון המשיך לדבוק בכתיבה בצ'כית.
ב-14 בפברואר 2020 יצא לאור הסינגל "Nevinný oběti" (בתרגום לעברית "קורבן חף מפשע").
בשיר הוא עוסק בנושאים של אפליה גזעית, הומופוביה ובריונות.
שם השיר מוזכר בשורות "לא משנה מהן העיניים שלך, מהו העור שלך / באורלנדו אז נופל קורבן חף מפשע", כאשר הוא מתייחס לפיגוע הירי במועדון הלהט"ב באורלנדו בו נרצחו 50 בני אדם.
ב-27 ביוני 2020 יצא לאור הסינגל "Závislý" (בתרגום לעברית "תלותי" או "מכור"), הדואט השני שלו עם הראפר הסלובקי ESO.
שנה לאחר מכן יצאה לאור גרסת רמיקס לשיר, שהייתה גם הרמיקס הראשון שהוציא שון.
ב-3 באוגוסט 2020 יצא לאור הסינגל "Fine", שוב בהפקתו של הונזה גאידוש.
את השיר כתב והלחין שון יחד עם הזמר-יוצר וויטה מארק.
כבר ב-2020 שון החל להיות מעורב יותר גם כמלחין וכפזמונאי.
בין היתר הוא השתתף בכתיבת השיר "Jiný" של חברתו לכיתה דאז ועמיתתו המוזיקלית נאטי חריכובה, ובסוף השנה היה שותף לכתיבת הלהיט הוויראלי "Díky vám".
ב-12 בדצמבר 2020 יצא לאור הסינגל "TY TO VÍŠ".
הסינגל זכה להצלחה במצעד הלהיטים של Rádio Junior הצ'כי, שם שהה עשרה שבועות ברצף, הזמן האפשרי המרבי.
חודשיים לאחר מכן, ב-17 בפברואר 2021, שון הוציא לאור את הסינגל "Sami" (בתרגום לעברית "עצמם"), אשר עוסק בתגובה להתפתחויות הנוגעות ליחסים בין-אישיים, בדידות ומרמור כללי שהתרחשו במהלך מגפת הקורונה.
אחריו יצא לאור "Ubal a zmiz" (בתרגום לעברית "להרוג ולהיעלם"), שיר הנושא של סרט קומדיה בעל אותו השם.
את השיר יצר שון יחד עם הגיטריסט והזמר ירוסלב דיביש.
ב-13 ביוני 2021, השיר יצא לאור כסינגל, שוב בהפקתו של הונזה גאידוש.
ב-1 באוגוסט 2021, שון הוציא לאור את הסינגל "Noční Praha" (בתרגום לעברית "פראג של הלילה").
את השיר, השואב השראה מז'אנר ה-R&B, מבצע שון יחד עם הזמרת והיוטיוברית הסלובקית קלרה מיסצ'יקובה, הידועה בכינוייה קלריסה.
זהו שירו השני של שון הכתוב בצ'כית ובסלובקית יחד, לאחר "Závislý".
לאחר שזכה למעל ל-400 אלף צפיות ביוטיוב ולמעל ל-130 אלף הזרמות בספוטיפיי, השיר היה לאחד הלהיטים של הזמר.
מספר חודשים לאחר ההצלחה, ב-5 בדצמבר 2021, שון הוציא לאור את הסינגל "Vždycky budeš".
ב-8 בדצמבר 2022, שון הוציא לאור את הסינגל "Like the Ocean", בהשתתפות האמנית Dommi-Anna.
טום לומד משחק בקונסרבטוריון של פראג, והודות למשפחתו תמיד היה קרוב לתחום המשחק.
הופעתו הראשונה על המסך הייתה בגיל 14, בסדרה "מודרי קוד" , בה גילם את דמותו של יאקוב.
שנה לאחר מכן הוא הופיע בסדרה "Krejzovi".
השתתף בסרט "Provařená", המבוסס על ספר בעל אותו שם, בו הוא מגלם את דמותו של לוקאס.
מאז 2022, שון הופיע בסדרות "Chlap" , "Případy 1. oddělení" ,"Specialisté" ו-"Sex O'Clock" , והצטלם לסרט העלילתי "Amerikánka" בבימויו של ויקטור טאוש .
תומאס (טום) פיטר שדיאק הוא במאי סרטים, יוצר וכותב אמריקאי.
הוא כותב הבדיחות הצעיר ביותר שהיה עבור הקומיקאי בוב הופ.
בשנת 2010, שדיאק פרש מז'אנר הקומדיה וכתב, ביים וקריין את סרטו התיעודי "I Am", החוקר את נטישתו לאורח חיים חומרני לאחר מעורבותו בתאונת אופניים שלוש שנים קודם לכן.
שדיאק הוא פרופסור לשעבר לתקשורת במכללת סיבר באוניברסיטת פפרדיין.
בשנת 2011 הוא השתתף בכנס העוסק בענייני העולם.
בשנת 2015, שדיאק החל ללמד קולנוע באוניברסיטת קולורדו בולדר, החל מסמסטר האביב של אותה שנה.
שדיאק מלמד קולנוע באוניברסיטת ממפיס.
שדיאק נולד בפאלס קראנץ' (Falls Church), וירג'יניה לג'ולי וריצ'רד שאדיאק, עורך דין.
אמו הייתה ממוצא לבנוני, בעוד שאביו היה ממוצא חצי אירי (אירים אמריקאים) וחצי לבנוני.
אימו, שנפטרה מסרטן בשנת 1998, נהפכה לחצי-משותקת ואת רוב חייו הבוגרים של שדיאק היא בילתה בכיסא גלגלים.
Stuart High School שם שיחק כדורסל, השתתף בקיי קלאב (Key Club, סוג של מועדון חברתי) והצטרף לאגודות הלאומיות לנוער ולאגודות הכבוד הלאומיות.
בשנים 1975 ו-1976, שדיאק השתתף בספר שכיום כבר לא קיים בשם "מי הוא מי בקרב תלמידי תיכון" ("who's who among high school students").
כסטודנט למשפטים באוניברסיטת וירג'יניה, שדיאק יצר פוסטר שכותרתו "האם אתה תלמיד במכינה?" ("Are You a Preppie?") הכרזה, ששאולה מסגנון מגזין National Lampoon, ובהתבסס על המספר הרב של תלמידי מכינה בשארלוטסוויל ובריצ'מונד (וירג'יניה) הסמוכה, הפוסטר קדם ל"The Official Preppy Handbook" הידוע יותר.
הפוסטר הודפס מספר פעמים ושימש כגיוס כספים עבור אחוות הסטודנטים שלו, סיגמה צ'יי (Sigma Chi).
שדיאק סיים את לימודיו באוניברסיטת וירג'יניה בשנת 1981, ובהמשך קיבל תואר שני בקולנוע מבית הספר לקולנוע של אוניברסיטת קליפורניה בלוס אנג'לס בשנת 1989, לאחר שהשלים את הסרט הקצר שזכה לשבחי המבקרים "טום, דיק והארי".
שדיאק עבר ללוס אנג'לס בשנת 1983, ובגיל 24 היה כותב הבדיחות של בוב הופ.
שדיאק שיחק לזמן קצר בשנות ה-80, והופיע בפרק של מגנום, בלש פרטי, ובסרט משנת 1987 "Jocks".
לאחר מכן עבד על סרטי השבוע, כתב מחדש וביים עבור אולפני המאה ה-20.
"אייס ונטורה:בלש בצחוק" היה סרטו הגדול הראשון של שדיאק, שהציג את השחקן המבטיח ג'ים קארי שתואר על ידי שדיאק כ"הבחור הלבן היחיד ב"In Living Color" (קומדיית מערכונים).
בעקבות "אייס ונטורה:בלש בצחוק", שדיאק זכה למעמד בולט בהוליווד (קולנוע אמריקאי) וקיבל הצעות תכופות מדמויות חשובות בתעשיית הקומדיה, שהיו להוטות לשתף איתו פעולה.
הוא ליהק לעיתים קרובות את קארי לתפקידים ראשיים וסרטיו המצליחים עם קארי כוללים את "ברוס הגדול מכולם" ו"שקרן שקרן".
דוגמאות לסרטים אחרים של שדיאק כוללות את שיתוף הפעולה שלו עם אדי מרפי בסדרת הסרטים של "הפרופסור המטורף";פאץ' אדמס (סרט) בכיכובו של רובין ויליאמס;דראגונפליי (Dragonfly) עם קווין קוסטנר;ומבול של צרות, שהיווה סרט המשך לברוס הגדול מכולם יחד עם סטיב קארל.
הסרט שואל שתי שאלות מרכזיות: "מה לא בסדר עם העולם?" ו"מה אנחנו יכולים לעשות בקשר לזה?" הסרט עוסק ב"חיבור אנושי, אושר ורוח האדם", וחוקר את מסעו האישי של שדיאק, "טבע האנושות" ו"ההתמכרות ההולכת וגוברת של העולם לחומרנות".
הסרט זכה ל־23 דקות של מחיאות כפיים ממושכות (standing ovation) בהקרנת הבכורה של הסרט.
בשנת 2013 פרסם שדיאק ספר בשם "מדריך ההפעלה של החיים" (Life's Operating Manual) והופיע בתוכנית זמן אמיתי עם ביל מאהר של רשת HBO כחלק מקמפיין הקידום.
הספר פורסם על ידי הוצאת Hay House ב-30 באפריל 2013, ובביקורת שלו עבור "New York Journal of Books", מרטין א.
שדיאק הוא עוזר פרופסור לתקשורת לשעבר במכללת סיבר באוניברסיטת פפרדיין.
בשנת 2011 הוא השתתף בכנס לענייני העולם.
שדיאק מלמד כיום קולנוע באוניברסיטת ממפיס.
ב-22 במרץ 2018, שאדיאק פתח את שעריו לפרויקט החדש ביותר שלו: חדר הכושר למטפסים ממפיס רוקס.
מרכז הכושר והקהילה, הממוקם בדרום ממפיס, הוא ללא מטרות רווח, המאפשר תשלום לפי יכולתך.
ממפיס רוקס מציע גם הרמת משקולות, אימוני טיפוס ספציפיים, הליכונים ואימוני אירובי אחרים, ושיעורי יוגה, מדיטציה, טאי צ'י וכושר גופני לגיל הזהב.
הוא נמצא מעבר לרחוב ממוזיאון סטאקס למוזיקת סול אמריקאית (Stax Museum of American soul music).
שדיאק נישא לג'ניפר בייקר בשנת 1997. לימים הם התגרשו.
בשנת 2007, שדיאק סבל מתסמונת לאחר זעזוע מוח שעבר בעקבות תאונת אופניים שהייתה לו בווירג'יניה, וחווה תקופה ממושכת של כאבי ראש חמורים ורגישות יתר לאור וקול.
הפציעה הגיעה לאחר ההשפעות המצטברות של פגיעות ראש קלות קודמות מהן סבל שדיאק אחרי גלישה, רכיבה על אופני הרים ומשחק כדורסל.
שדיאק נאלץ לישון בארון חשוך בביתו עקב טנטון שסבל ממנו במשך יותר מחצי שנה, ורופאיו המטפלים לא יכלו לקבוע אם ומתי הצלצולים ייפסקו.
שדיאק הסביר מאוחר יותר: "הרגשתי אובדני בנקודות מסוימות.
לאחר שהחלים בסופו של דבר מהתאונה ב-2007, שדיאק מכר את רוב רכושו, תרם סכומי כסף משמעותיים, ופתח מקלט להומלסים בשארלוטסוויל, וירג'יניה, ותרם תרומה מרכזית ליוזמה בטליורייד (קולורדו) להקצאת אזור טבע בכניסה לעיירה.
הוא מכר את אחוזתו בלוס אנג'לס, ששטחה 1,600 מ"ר ועבר לגור בפארק הקרוואנים היוקרתי Paradise Cove במאליבו, קליפורניה.
שדיאק ביקש לשנות את כיוון חייו ולפשט אותם;הוא הפסיק לעבוד בתעשיית הקולנוע וכתב על חוויותיו ב"Life's Operating Manual".
כשנשאל מאוחר יותר אם שינוי הכיוון שלו היה מתרחש אלמלא חווה את זעזוע המוח, שאדיאק השיב:
שדיאק האב, עורך דין מוושינגטון הבירה, היה חבר ותיק של הקומיקאי, השחקן ומפיק הטלוויזיה דני תומאס, אמריקאי-לבנוני.
תרומותיו ומאמציו לכל אורך חייו של תומאס כוונו להקמה ופיתוח של בית החולים למחקר ילדים סנט ג'וד (St.
שדיאק האב כיהן כמנכ"ל זרוע גיוס הכספים של סנט ג'וד, ארגון הצדקה האמריקאי-לבנוני-סורי Associated (ALSAC), בין השנים 1992 ל-2005, ומת בספטמבר 2009 במקלין, וירג'יניה.
שאדיאק ג'וניור, עבד כעורך דין באזור וושינגטון במשך 27 שנים והצטרף לדירקטוריון ALSAC בשנת 2000. בספטמבר 2009 מונה ריצ'רד סי.
שאדיאק ג'וניור לנשיא ומנכ"ל ALSAC בממפיס.
לאחר צילומי הסרט "I Am", שדיאק עבר לממפיס, שם המשיך בעבודה פילנתרופית אך ניסה להמשיך בפרויקטים של הפקת סרטים.
הוא קונן במהלך הפקת הסרט "בריאן בנקס":
שדיאק הוא קתולי הכנסייה הקתולית גלוי, והצהיר בראיון משנת 2013 שהוא משווה את המושג "אלוהים" ל"מקור מסתורי".
Finding Kind (2010) (סרט דוקומנטרי).
טומאש גאריג מסריק (בצ'כית: Tomáš Garrigue Masaryk, ; 7 במרץ 1850 – 14 בספטמבר 1937) היה פילוסוף, פובליציסט ומדינאי צ'כי, מנהיג תנועת העצמאות, ונשיאה הראשון של צ'כוסלובקיה.
זכה לכינוי "אביה של צ'כוסלובקיה".
מסריק נולד ב-1850 בעיירה הודונין שבחבל מוראביה לאב סלובקי (שעבד כפועל חקלאי באחת מאחוזותיו של הקיסר האוסטרי ואחר כך כרַכָּב ושרת באחוזה) ולאם צ'כית שקיבלה חינוך בגרמנית.
בגיל 6 החל ללמוד בבית ספר גרמני ובגיל 10 החל ללמוד בבית ספר תיכון בעיר שכנה.
לאחר שנתיים נאלץ להפסיק את לימודיו עקב מחסור כספי ואז חזר לעיר הולדתו ועבד במתן שיעורים פרטיים.
בגיל 14 שלחו אותו הוריו ללמוד מקצוע טכני ולעבוד כשוליית מסגר.
בעבודה זו החזיק 6 חודשים ואז החל ללמוד, בעזרת מלגה, בתיכון בעיר ברנו.
ב-1869, כשהוא בן 19, עבר לווינה תחת חסותו של ראש משטרת וינה (שעם בנו התחבר בתיכון בברנו) שם למד ועבד כמורה ביתי.
לאחר סיום התיכון המשיך ללמוד באוניברסיטת וינה וב-1876, כשהוא בן 26, הוסמך לדוקטור לפילוסופיה.
לאחר לימודיו נסע ללייפציג להשתלמות גבוהה שם התאהב בשארלוט גאַריג, שהייתה סטודנטית למוזיקה, והם נישאו ב-1878 בניו יורק.
לאחר תקופת מה בניו יורק חזר הזוג לווינה וב-1879 קיבל משרת מרצה לפילוסופיה באוניברסיטת וינה ומשנת 1882 פרופסור באוניברסיטת קארל בפראג.
בשנת 1883 ייסד ירחון רדיקלי בשם "אתניאום".
החל משנת 1891 היה למנהיג ארגון הצ'כים הצעירים.
נבחר כציר לפרלמנט האוסטרי ופרש ממנו בשנת 1893. בשנת 1900 היה בין מייסדי "המפלגה העממית" שתבעה שלטון עצמי לצ'כיה.
בשנת 1907 חזר לפרלמנט האוסטרי והתנגד למדיניות הכיבושים בבלקנים ועל כך נאשם בבגידה במלכות.
עם פרוץ מלחמת העולם הראשונה ברח לחו"ל ופעל במדינות ההסכמה למען עצמאות צ'כיה.
בשנת 1917 ארגן את הצ'כים השבויים שברוסיה לכוח צבאי לאומי, הלגיון הצ'כוסלובקי.
בשנת 1918, לאחר הקמת צ'כוסלובקיה בחבלים שנלקחו מהריסות האימפריה האוסטרו-הונגרית, חתם על הסכם עם התנועה הלאומית הסלובקית ונבחר לראש הממשלה הזמנית של צ'כוסלובקיה.
באותה שנה התמנה לנשיא הראשון של צ'כוסלובקיה וחזר ונבחר מחדש עד להתפטרותו, מחמת זקנה, בשנת 1935.
לאחר פרישתו של מסריק ב-1935 מונה לנשיא תלמידו, אדווארד בנש.
מאז הקמתה ועד הסכם מינכן ופלישת גרמניה ב-1938 הייתה צ'כוסלובקיה לדמוקרטיה מתוקנת, בין היחידות באירופה של אז.
מסריק, בהשקפתו סוציאליסט מובהק, היה מסוללי דרכה כי ראה בה את השיטה המוסרית ביותר.
למרות היותו סוציאליסט המאמין בשוויון זכויות, לא האמין מסריק בשוויון אנושי מוחלט.
לדבריו אל לאדם לשאוף לשוויון אלא להשתלמות עצמית.
על כך אמר "אסון האנושות הוא שיש לה יותר מדי גואלים, כל אחד רוצה לגאול אותה ושוכח להשתלם בעצמו ולהתעלות, כי על ידי כך ממילא גואל הוא את האנושות".
הוא היה ריאליסט, יסד, חי והטיף סוציאליזם על ידי עבודה, אהבה ומוסר אנושי אוניברסלי.
מסריק היה ידיד של העם היהודי, ויצא כנגד כל תופעה של אנטישמיות במדינתו.
בתקופתו התקיים שוויון זכויות מלא ליהודים, זאת על פי החלטה שקיבל כנשיא הרפובליקה הצ'כוסלובקית.
הוא התפרסם בעולם היהודי במאבקו למען הנאשם לאפולד הילזנר, בתקופת עלילת הדם של פולנה.
מסריק ביקר בארץ ישראל בשנת 1927. על שמו קרויים כפר מסריק, כיכר מסריק בתל אביב ובחיפה, שדרה על שמו בתל אביב ורחובות על שמו בבת ים, ירושלים, נתניה, נהריה ופתח תקווה.
ב-2018 הוכשרה חלקת יער (חלק מיער בלפור) ליד קיבוץ שריד שנקראת "יער מסריק" על שמו.
האסטרואיד שהתגלה על ידי האסטרונום הצ'כי לובוש קוהואוטק נקרא על שמו.
ב-1899 הואשם יהודי בן 22 בשם ליאופולד הילזנר מהעיירה פולנה ברצח נערה מקומית בשם אנז'קה, לשם שאיבת דמה לטקס דתי.
עלילת דם זו לוותה בהאשמת הקהילה היהודית כולה.
למרות חוסר בהוכחות חרצו המושבעים את דינו למוות, אך הסנגור ערער על פסק הדין והצליח להשיג משפט חדש בערכאה גבוהה יותר.
ב-1900 נפתח המשפט המחודש בבית המשפט העליון במחוז פיסק בבוהמיה, אלא שאז הואשם הילזנר גם ברצח נערה נוספת בשם מארי.
גם במשפט זה פעלו כל המערכות האנטישמיות בצורה גלויה כנגד הנאשם.
מסריק הרים קולו נגד העוול וחוסר הצדק שהשתקפו במשפט ובשל כך הותקף בטענה שהוא תומך ביהודים.
פעילותו של מסריק הביאה בסופו של דבר להמרת עונש המוות במאסר עולם.
למסריק ולרעייתו שארלוט נולדו חמישה ילדים.
בתו אליצה מסריקובה הייתה אשת חינוך, סוציולוגית ופוליטיקאית, בנו יאן מסריק היה דיפלומט ומדינאי ובנו הרברט מסריק היה צייר.
ההתאבדות כתופעה חברתית בציוויליזציה המודרנית (פוסט דוקטורט, 1881)
היסודות הפילוסופיים והסוציולוגיים של המרקסיזם (1898)
טומאת מת בהלכה היא אחד מסוגי הטומאה, הבאה על ידי גופת אדם מת או חלק מגופתו.
טומאה זו מוגדרת אבי אבות הטומאה.
המת יכול לטמא אדם, כלים, אוכלין או משקין.
בפרשת חוקת אומר ה' למשה ולאהרון:
אדם שמת מטמא כל אדם הנוגע בו או נושא (מרים או מזיז) אותו, בין אם המת היה איש או אישה, גוי או יהודי, גדול או קטן, ואפילו עובר (שהריונו נמשך לפחות ארבעים יום).
אדם או כלים שנגעו במת נקראים טמא מת, וטומאתם נמשכת שבעה ימים מיום הנגיעה במת ("טומאת שבעה"), ובמהלך שבעת הימים יש להזות על הטמא מאפר פרה אדומה.